Kau mi kyu hpyi grai lagawn;
Nawku jawng de n kam sa,
Kyu hpyi amyit n lawm ya;
Tinang hte Myusha lam-yan,
Hpa mung n seng zawn she san;
Majanpa de n myit dum,
Lachyum n pru aten sum;
Kau mi rai jang kyu hpyi an,
Aten shagu kyu hpyi san;
Lusha gam kyu hpyi mung lawm,
Jahpawt shana kyu hpyi hkyawm
Shanglawt Tsing ni yu kabu,
Ngai zawn hpyi nga ma dawng! ngu;
Yahte she dai hku n rai,
Nsen lahkawng mi she tai;
Langai Awmdawm lu na m'tu,
L'ngai gap hkat j'hkring na matu;
OH! oh!.....
Wunpawng nsen hte hkanghkyi nsen,
N myit yu ai nhtoi hkren;
Yehowa hkyet rung na tai,
Nsen n k'hkyin gumdin ai;
Karai Awmdawm jaw mayu,
Nsen n bung gara hku?
Kaning rai na hkap la na?
Nsen naw shara la ra;
Iya kyu hpyi nsen wa,
Numshe shang ai mung lawm nga;
Goi! Tsawra Wunpawngsha ni e,
Key naw shabung la ga le.......
Shanglawt Tsing
30/4/2012
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ace_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn unk